***เรื่องน่ากลุ้มของเจ้าเหมียวผู้สามารถ*** (ญี่ปุ่น: デキる猫は今日も憂鬱; โรมาจิ: *Dekiru Neko wa Kyō mo Yūutsu*; ทับศัพท์: เดกิรุ เนโกะ วะ เคียว โมะ ยูอุตสึ) เป็นซีรีส์มังงะญี่ปุ่น แต่งเรื่องและวาดภาพโดยฮิตสึจิ ยามาดะ เริ่มเผยแพร่ทางเผยแพร่ทางบริการมังงะออนไลน์*ซูอิโนบิ โนะ ซิริอุส*ของสำนักพิมพ์โคดันชะทางเว็บไซต์นิโกะนิโกะตั้งแต่เดือนสิงหาคม พ.ศ. 2561 และยังตีพิมพ์ในนิตยสาร*โชเน็งซิริอุสรายเดือน*ตั้งแต่เดือนตุลาคม พ.ศ. 2564 ซีรีส์มังงะมีลิขสิทธิ์ในประเทศไทยโดยสำนักพิมพ์เดกซ์เพรส ซีรีส์อนิเมะโทรทัศน์ดัดแปลงผลิตโดยสตูดิโอโกแฮนส์ ออกอากาศตั้งแต่เดือนกรกฎาคม พ.ศ. 2566

ตัวละคร
-------

ฟุคุซาวะ ซากุ (福澤 幸来, *Fukuzawa Saku*)
ให้เสียงโดย: ยูอิ อิชิกาวะ
สาวมนุษย์เงินเดือนผู้บ้างานจนลืมดูแลตัวเอง และปล่อยให้บ้านของเธอรกจนไม่น่าอยู่ แต่แล้ว เมื่อเธอรับแมวตัวหนึ่งจากข้างทางมาเลี้ยง และตั้งชื่อว่า ยูคิจิ ชีวิตของเธอก็ได้พบกับการเปลี่ยนแปลงไปในทางทีดีขึ้นอย่างทันที แม้ว่าซากุจะเป็นคนทำงานเก่ง แต่ในด้านงานบ้านการเรือน เธอกลับทำอะไรไม่เป็นเลย จึงต้องคอยมียูคิจิคอยดูแลหลังกลับจากทำงานทุกวัน สิ่งที่ทำให้เธอหายเหนื่อยหลังจากกลับมาบ้านก็คือ อาหารฝีมือยูคิจิ และเบียร์เย็น ๆ
ด้วยความที่ซากุเป็นคนกินจุ และมักตามใจปากตัวเอง ทำให้ตั้งแต่ตอนที่ 2 เป็นต้นมา ยูคิจิต้องเปลี่ยนเมนูอาหารเดิม กลายเป็นเมนูไดเอท
ยูคิจิ (諭吉, *Yukichi*)
ให้เสียงโดย: ฮิโรกิ ยาซูโมโตะ
แมวเพศชายสีดำ ที่ซากุเก็บมาเลี้ยงตั้งแต่เด็ก แต่ไม่ทราบด้วยเหตุผลใด 3 ปีต่อมา ยูคิจิเติบโตขึ้นอย่างน่าอัศจรรย์ จนมีขนาดตัวเทียบเท่ามนุษย์ผู้ชาย ยืนด้วย 2 ขาหลัง และทำทุกอย่างได้เหมือนกับมนุษย์ เว้นแต่การพูด ถึงกระนั้นยูคิจิก็เข้าใจภาษามนุษย์ได้อย่างแตกฉาน เขาเปรียบเสมือนพ่อบ้าน ทั้งการทำอาหาร ตลอดจนงานบ้านทุกอย่าง ยูคิจิก็ทำได้อย่างปรานีตไร้ที่ติ จนเรียกได้ว่าเป็น "แมวเหมียวผู้สามารถ" สิ่งที่เขาชื่นชอบที่สุดคือ การทำอาหาร และ ขนมแมวเลีย
ทั้งหมดนี้เขามีความตั้งใจทำเพื่อตอบแทนที่ซากุเลี้ยงดูเขา และทำงานหาเงินมาซื้อ อาหารกระป๋องแมว ของวันพรุ่งนี้เพื่อเขา
สิ่งเดียวที่ทำให้เขากลุ้มใจที่สุดคือ ซากุผู้เป็นเจ้านายนั้นเป็นคนไม่รักษาความสะอาด และปล่อยเนื้อปล่อยตัวเป็นประจำ ตรงข้ามกับยูคิจิที่มีนิสัยรักสะอาด และเจ้าระเบียบเป็นที่สุด
ปกติแล้วยูคิจิจะใช้เวลาส่วนใหญ่กับการทำงานจิปาถะอยู่ในบ้าน แต่ก็มีบ้างที่เขาออกไปซื้อของข้างนอก ด้วยเสื้อผ้าพิเศษที่เขาตัดเย็บขึ้นมาเอง ซึ่งสร้างความประหลาดใจให้แก่ผู้คนที่พบเห็นทุกครั้ง แต่ก็เป็นที่ชื่นชอบของทุกคนที่ซูเปอร์มาร์เก็ต

หมายเหตุ
--------

1. ↑  มีเครดิตว่าเป็น หัวหน้าผู้กำกับ (総監督, *Sō Kantoku*)
2. ↑  Series composition (シリーズ構成)
3. ↑  Screenplay (脚本)

อ้างอิง
-------

1. ↑  "The Masterful Cat Is Depressed Again Today". Seven Seas Entertainment. สืบค้นเมื่อ April 22, 2022.
2. 1 2  Pineda, Rafael Antonio (February 9, 2023). "The Masterful Cat Is Depressed Again Today Anime Reveals Cast, Staff, July Debut". Anime News Network. เก็บจากแหล่งเดิมเมื่อ February 9, 2023. สืบค้นเมื่อ February 9, 2023.

อ่านเพิ่มเติม
-------------

* MrAJCosplay/Cartoon Cipher (February 7, 2022). "The Masterful Cat Is Depressed Again Today GN 1 - Review". Anime News Network.

แหล่งข้อมูลอื่น
---------------

* เว็บไซต์ทางการของมังงะ (ญี่ปุ่น)
* เว็บไซต์ทางการของอนิเมะ (ญี่ปุ่น)
* อนิเมะ *เรื่องน่ากลุ้มของเจ้าเหมียวผู้สามารถ* ที่อนิ-วัน ไทยแลนด์
* อนิเมะ *เรื่องน่ากลุ้มของเจ้าเหมียวผู้สามารถ* ที่อนิ-วัน เอเชีย
* อนิเมะ *เรื่องน่ากลุ้มของเจ้าเหมียวผู้สามารถ* ที่อ้ายฉีอี้
* *เรื่องน่ากลุ้มของเจ้าเหมียวผู้สามารถ* (มังงะ) ที่เครือข่ายข่าวอนิเมะ